Käesolevat teemat lahkavate jutuajamiste järeldus oli, et suhteliselt lihtne on asutuses vaadata töötaja arvutisse ja teha seal peaaegu et mida iganes. Üsna ebameeldiv on teada, et keegi võib alati vaadata su Microsoft Outlooki postkasti või vaadata su arvuti screeni, võtta  välja su MSNi ja Skype vestlused jne. Loomulikult on teada, et e-maailmas jääb igast meie liigutusest jälgi ja raske on mingit anonüümsust hoida. Nii tööarvutit kui ka oma isiklikku arvutit kasutades. Selle pärast sai kunagi ka omanimeline blogi tehtud - et ka ennast veidi distsiplineerida. St mis iganes sa internetis teed - oma tegude eest pead olema võimeline ka vastutust võtma. Seega võib juba kohe oma nime alt kirjutada, et kõigile oleks üheselt selge, kellega on tegemist. Ja veel omaette küsimus on, kas  üldse on vaja blogi pidada ja äkki on oma edevust võimalik kuidagi muudmoodi kanaliseerida, aga see on juba täiesti teise ooperisse kuuluv mõttearendus :)